Diari Oficial de la Generalitat Valenciana


Sumari del DOGV 7669, del 01-12-2015 (2015/9576)

RESOLUCIÓ de 17 de juny de 2015, de la Direcció General d'Energia, per la qual s'atorga l'autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, al terme municipal d'Orihuela, actualment titularitat de Repsol Butano, SA. Expedient número CBREDE/2015/9/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7669

Data del DOGV
:   01-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9576


Data del document
:   17-06-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Orihuela
    * empresa privada

RESOLUCIÓ de 17 de juny de 2015, de la Direcció General d'Energia, per la qual s'atorga l'autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, al terme municipal d'Orihuela, actualment titularitat de Repsol Butano, SA. Expedient número CBREDE/2015/9/03. [2015/9576]  
Antecedents de fet  
La mercantil Gas Natural Cegas, SA, a través de representant degudament acreditat, va presentar, davant del Servei Territorial d'Energia d'Alacant, escrit el 7 d'abril de 2015, pel qual se sol·licita l'autorització per a la transmissió de la titularitat de les instal·lacions de la xarxa de distribució de GLP, al terme municipal d'Orihuela, província d'Alacant, que figuren a nom de Repsol Butano, SA. Esta petició, a més d'anar subscrita també pel representant de l'actual titular, expressa la voluntat d'este de transmetre les instal·lacions interessades, i les identifica en un annex amb el codi d'instal·lació 77641589.  
D'altra banda, en este mateix escrit el sol·licitant, Gas Natural Cegas, SA, comunica que està elaborant el projecte corresponent per a la transformació de les actuals instal·lacions de distribució de GLP en instal·lacions de distribució de gas natural, el qual serà presentat per a la seua aprovació administrativa, una vegada autoritzada la transmissió de titularitat sol·licitada i perfeccionat l'oportú negoci jurídic.  
  
El procediment administratiu corresponent a estes sol·licituds ha sigut tramitat amb l'expedient de referència CBREDE/2015/9/03 incoat pel Servei Territorial d'Energia d'Alacant.  
Consta com a antecedent la Resolució de 22 d'octubre de 1996, de la Conselleria d'Indústria i Comerç, sobre la concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a família en les localitats d'Agost, Muro de Alcoy i Orihuela (Alacant), per a usos domèstics, comercials i xicotetes indústries.  
Per Resolució del 30 de setembre de 1998, del Servei Territorial d'Indústria i Energia d'Alacant, es va autoritzar l'execució de les instal·lacions i les proves del Projecte d'instal·lació de GLP per a subministrament de gas al terme municipal d'Orihuela (Alacant) i annex corresponent, que han sigut objecte de les següents:  
- Acta parcial I de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) al municipi d'Orihuela, amb data del 2 de desembre de 1999, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç, amb data del 13 de desembre de 1999.  
- Acta parcial II de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) al municipi d'Orihuela, amb data del 23 de març de 2000, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 4 d'abril de 2000.  
- Acta parcial III de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) al municipi d'Orihuela, amb data del 19 d'octubre de 2000, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 20 d'octubre de 2000.  
- Acta parcial IV de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) al municipi d'Orihuela, amb data del 13 de febrer de 2001, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 13 de febrer de 2001.  
- Acta parcial V de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) al municipi d'Orihuela, amb data del 27 d'abril de 2001, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 7 de maig de 2001.  
La concessió administrativa atorgada a Repsol Butano, SA, el 22 d'octubre de 1996, ho va ser per a la prestació del servei públic de subministrament i distribució per canalització de combustibles gasosos, tant de la segona com de la tercera família, i va imposar que les xarxes havien d'estar previstes per al subministrament de gas natural (2a família), encara que es preveu que el tipus de gas a distribuir inicialment fóra el propà comercial (3a família).  
Gas Natural Cegas, SA, està inscrita en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme, amb àmbit d'actuació nacional i número 7.  
Consta en l'expedient proposta de resolució del Servei d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar les instal·lacions objecte d'este radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat d'acord amb l'article 3.2. de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 46 bis.1 i 5 de la Llei 34/1998, de 7 d'octubre, del Sector d'Hidrocarburs, i l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este Departament la resolució del present procediment.  
  
L'article 46 bis.1 de la Llei 34/1998, de 7 d'octubre, del Sector d'Hidrocarburs, establix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sexta de la Llei 34/1998, de 7 d'octubre, del Sector d'Hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de l'esmentada llei, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'estos per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
Segons l'article 63.1 de la Llei 34/1998, de 7 d'octubre, del Sector d'Hidrocarburs, les societats mercantils que exercisquen l'activitat de distribució de gas natural han de tindre com a objecte social exclusiu el desenvolupament d'esta.  
D'acord amb l'article 46 bis.8 de la Llei 34/1998, de 7 d'octubre, del Sector d'Hidrocarburs, els titulars de les instal·lacions de distribució de GLP a granel hauran de sol·licitar l'autorització corresponent a l'Administració concedent de l'autorització, per a transformar estes per a la seua utilització amb gas natural, havent de complir les condicions tècniques de seguretat que siguen d'aplicació, i se sotmeten en tot a les disposicions normatives vigents per a les instal·lacions de distribució de gas natural.  
La disposició transitòria segona de la Llei 34/1998, de 7 d'octubre, del Sector d'Hidrocarburs, manté la vigència dels reglaments aplicables a matèries que són objecte de la Llei 34/1998, fins que se'n dicten uns altres de nous, en este cas, la normativa vigent és el Reglament de l'activitat de distribució de gasos liquats del petroli (Reial Decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli).  
Vist tot el que antecedix, esta Direcció General d'Energia, resol:  
  
  
Primer  
Atorgar, a l'empara del que disposa l'article 46.bis, de la Llei 34/1998, de 7 d'octubre, del Sector d'Hidrocarburs, l'autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, ubicades al terme municipal d'Orihuela, província d'Alacant, actualment titularitat de Repsol Butano, SA, derivades de la Resolució de 22 d'octubre de 1996, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la segona i tercera família a Agost, Muro de Alcoy i Orihuela, província d'Alacant, per a usos domèstics, comercials i xicotetes indústries, que es mencionen en:  
  
- L'acta parcial I de comprovació i posada en marxa de les instal·lacions de la xarxa de distribució de gas canalitzat al municipi d'Orihuela,amb data del 2 de desembre de 1999, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 13 de desembre de 1999.  
- L'acta parcial II de comprovació i posada en marxa de les instal·lacions de la xarxa de distribució de gas canalitzat al municipi d'Orihuela, amb data del 23 de març de 2000, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 4 d'abril de 2000.  
  
- L'acta parcial III de comprovació i posada en marxa de les instal·lacions de la xarxa de distribució de gas canalitzat al municipi d'Orihuela, amb data del 19 d'octubre de 2000, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 20 d'octubre de 2000.  
  
- L'acta parcial IV de comprovació i posada en marxa de les instal·lacions de la xarxa de distribució de gas canalitzat al municipi d'Orihuela, amb data del 13 de febrer de 2001, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 13 de febrer de 2001.  
  
- L'acta parcial V de comprovació i posada en marxa de les instal·lacions de la xarxa de distribució de gas canalitzat al municipi d'Orihuela, amb data del 27 d'abril de 2001, i resolució d'autorització de posada en marxa i funcionament de la Direcció Territorial d'Alacant, de la Conselleria d'Indústria i Comerç, amb data del 7 de maig de 2001.  
  
Totes estes expedides amb base en la Resolució del 30 de setembre de 1998, del Servei Territorial de Indústria i Energia d'Alacant, per la qual es va autoritzar l'execució de les instal·lacions i proves del projecte d'instal·lació de GLP per a subministrament de gas al terme municipal de Orihuela (Alacant) i l'annex corresponent.  
La present autorització queda subjecta a les condicions següents:  
1. El subjecte autoritzat disposa d'un termini de tres mesos, des de l'atorgament de la present, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut el dit termini aquella no ha tingut lloc.  
En el termini d'un mes des que es faça efectiva l'esmentada transmissió, el titular de la present autorització, Gas Natural Cegas, SA, haurà de comunicar-ho a este òrgan directiu, i aportar la documentació que ho acredite.  
2. Gas Natural Cegas, SA, haurà de sol·licitar davant del Servei Territorial d'Energia d'Alacant en el termini d'un mes, comptador des de la data en què es realitze la transmissió de titularitat indicada en la condició 1a, l'autorització de transformació de les instal·lacions d'emmagatzematge i distribució de GLP a granel la transmissió de la qual s'autoritza amb la present per a la seua utilització amb gas natural, tot això sense perjuí de l'obligació que es va imposar a Repsol Butano, SA, en la Resolució de 22 d'octubre de 1996, de concessió administrativa, que estes instal·lacions estiguen previstes des de la seua posada en servei per a subministrament de gas natural.  
Mentre es produïx la completa transformació de les referides instal·lacions d'emmagatzematge i distribució de GLP a granel, l'activitat de subministrament de GLP als consumidors finals serà realitzada per un comercialitzador al detall de gasos liquats del petroli a granel que complisca els requisits i les condicions establits en l'article 46 de Llei 34/1998, de 7 d'octubre, del Sector d'Hidrocarburs, i la resta de normativa vigent d'aplicació. En tot cas Repsol Butano, SA, haurà de garantir el subministrament als consumidors finals en aplicació de l'esmentada llei, el Reglament de l'Activitat de Distribució de Gasos Liquats del Petroli i l'autorització administrativa derivada de la concessió que li va ser atorgada per mitjà de la Resolució de 22 d'octubre de 1996, de la Conselleria d'Indústria i Comerç, fins a l'efectiu subministrament amb gas natural.  
Una vegada realitzada la transformació d'instal·lacions a gas natural, en el termini de 10 dies següents a la finalització, Gas Natural Cegas, SA, informarà este centre directiu, amb detall de les dades principals de les instal·lacions transformades, inversió i nombre i característiques, degudament agregats, dels punts de subministrament adaptats.  
3. El titular de la present autorització tindrà els drets, els deures i les obligacions arreplegats en la Llei 34/1998, de 7 d'octubre, del Sector d'Hidrocarburs, i el seu desplegament reglamentari. En tot cas, Gas Natural Cegas, SA, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució de gas, i en especial, allò que s'ha establit per al règim de separació d'activitats i comptabilitat interna segons els articles 58, 62 i 63 de la Llei 34/1998.  
4. Esta resolució s'atorga sense perjuí i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre Defensa de la Competència.  
  
Segon  
La present resolució haurà de:  
- Notificar-se al sol·licitant (Gas Natural Cegas, SA) i al transmetent (Repsol Butano, SA),  
- Publicar-se en el Diari Oficial de la Comunitat Valenciana i en el Butlletí Oficial de la Província d'Alacant, i  
- Comunicar-se a la Comissió Nacional dels Mercats i la Competència.  
La present resolució podrà ser revocada, amb el tràmit previ d'audiència, en el moment que s'observe l'incompliment d'allò que resol o la inobservança de les condicions imposades en esta.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 17 de juny de 2015.- El director general d'Energia: Antonio Cejalvo Lapeña.